CELEX: 32020D0718
Language: ro
Date: 2020-05-28 00:00:00
Title: Decizia (PESC) 2020/718 a Consiliului din 28 mai 2020 de numire a comandantului forței UE al operației militare a Uniunii Europene în zona Mării Mediterane (EUNAVFOR MED IRINI)

29.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 168/64
               
            
         DECIZIA (PESC) 2020/718 A CONSILIULUI
         din 28 mai 2020
         de numire a comandantului forței UE al operației militare a Uniunii Europene în zona Mării Mediterane (EUNAVFOR MED IRINI)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 martie 2020, Consiliul a adoptat Decizia (PESC) 2020/472 (1) prin care s-a instituit și s-a lansat o operație militară a Uniunii Europene în zona Mării Mediterane (EUNAVFOR MED IRINI), sub comanda contraamiralului Fabio AGOSTINI în calitate de comandant al operației UE.
                  
               
                     (2)
                  
                  
                     La 30 aprilie 2020, comandantul operației UE a recomandat numirea contraamiralului Ettore SOCCI, în calitatea de comandant al forței UE al EUNAVFOR MED IRINI pentru prima jumătate a mandatului restant al EUNAVFOR MED IRINI, și numirea comodorului Theodoros MIKROPOULOS în calitatea de comandant al forței UE al EUNAVFOR MED IRINI pentru a doua jumătate a mandatului restant al EUNAVFOR MED IRINI.
                  
               
                     (3)
                  
                  
                     La 4 mai 2020, Comitetul militar al UE a sprijinit recomandarea respectivă.
                  
               
                     (4)
                  
                  
                     La 6 mai 2020, Comitetul politic și de securitate a fost de acord cu recomandarea respectivă.
                  
               
                     (5)
                  
                  
                     Din motive operaționale, este necesar ca numirea comandantului forței UE al EUNAVFOR MED IRINI să se aplice de la 6 mai 2020.
                  
               
                     (6)
                  
                  
                     Prin urmare, contraamiralul Ettore SOCCI ar trebui să fie numit în calitatea de comandant al forței UE al EUNAVFOR MED IRINI pentru perioada cuprinsă între 6 mai 2020 și 18 octombrie 2020, iar comodorul Theodoros MIKROPOULOS pentru perioada cuprinsă între 19 octombrie 2020 și 31 martie 2021.
                  
               
                     (7)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării. Prin urmare, Danemarca nu participă la adoptarea prezentei decizii,
                  
               ADOPTĂ PREZENTA DECIZIE:
         
            Articolul 1
            Contraamiralul Ettore SOCCI este numit în calitatea de comandant al forței UE al operației militare a Uniunii Europene în zona Mării Mediterane (EUNAVFOR MED IRINI) pentru perioada cuprinsă între 6 mai 2020 și 18 octombrie 2020. Comodorul Theodoros MIKROPOULOS este numit în calitatea de comandant al forței UE al EUNAVFOR MED IRINI pentru perioada cuprinsă între 19 octombrie 2020 și 31 martie 2021.
         
         
            Articolul 2
            Prezenta decizie intră în vigoare la data adoptării.
            Se aplică de la 6 mai 2020.
         
         
            Adoptată la Bruxelles, 28 mai 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  Decizia (PESC) 2020/472 a Consiliului din 31 martie 2020 privind o operație militară a Uniunii Europene în zona Mării Mediterane (EUNAVFOR MED IRINI) (JO L 101, 1.4.2020, p. 4).